title: Deċiżjoni tal-Kunsill 2009/936/ĠAI tat- 30 ta’ Novembru 2009 li tadotta r-regoli implimentattivi għar-reġistri ta’ ħidma ta’ analiżi tal-Europol

text:
               11.12.2009

               MT

               Il-Ġurnal Uffiċjali tal-Unjoni Ewropea

               L 325/14

         DEĊIŻJONI TAL-KUNSILL 2009/936/ĠAI
   tat-30 ta’ Novembru 2009
   li tadotta r-regoli implimentattivi għar-reġistri ta’ ħidma ta’ analiżi tal-Europol
   IL-KUNSILL TAL-UNJONI EWROPEA,
   Wara li kkunsidra d-Deċiżjoni tal-Kunsill 2009/371/ĠAI tas-6 ta’ April 2009 li tistabbilixxi l-Uffiċċju Ewropew tal-Pulizija (EUROPOL) (1) (id-“Deċiżjoni Europol”) u b’mod partikolari l-Artikoli 14(1) u 59(1)(b) tagħha,
   Waqt li jieħu kont tal-Konvenzjoni għall-Protezzjoni ta’ Individwi fir-rigward tal-Ipproċessar Awtomatiku ta’ Data Personali, adottata mill-Kunsill tal-Ewropa fit-28 ta’ Jannar 1981,
   Waqt li jieħu kont tar-Rakkomandazzjoni Nru R(87)15 tal-Kumitat tal-Ministri li tirregola l-użu ta’ data personali fis-settur tal-pulizija, adottata mill-Kunsill tal-Ewropa fis-17 ta’ Settembru 1987,
   Wara li kkunsidra l-abbozz tar-regoli għar-reġistri ta’ ħidma ta’ analiżi tal-Europol ippreżentati mill-Bord ta’ Amministrazzjoni,
   Wara li kkunsidra l-Opinjoni tal-Parlament Ewropew,
   Billi hija r-responsabbiltà tal-Kunsill, waqt li jaġixxi b’maġġoranza kwalifikata wara li jikkonsulta lill-Parlament Ewropew, li jadotta regoli implimentattivi għar-reġistri ta’ ħidma ta’ analiżi tal-Europol (minn hawn ’il quddiem “ir-regoli”),
   IDDEĊIEDA KIF ĠEJ:
   KAPITOLU I

      PRINĊIPJI ĠENERALI

   Artikolu 1
   Definizzjonijiet
   Għall-finijiet ta’ dawn ir-regoli:

               (a)

               “data personali” tfisser kwalunkwe informazzjoni relatata ma’ persuna fiżika identifikata jew identifikabbli; “persuna identifikabbli” hija waħda li tista’ tiġi identifikata, direttament jew indirettament, b’mod partikolari b’referenza għal numru ta’ identifikazzjoni jew għal fattur wieħed jew aktar speċifiku għall-identità fiżika, fiżjoloġika, mentali, ekonomika, kulturali jew soċjali tagħha;

               (b)

               “reġistru ta’ ħidma ta’ analiżi” tfisser reġsitru miftuħ għall-fini ta’ analiżi, kif imsemmi fl-Artikolu 14(1) tad-Deċiżjoni Europol;

               (c)

               “analiżi” tfisser il-ġbir, l-ipproċessar jew l-użu ta’ data bl-għan li jgħinu f’investigazzjonijiet kriminali, skont l-Artikolu 14(2) tad-Deċiżjoni dwar l-Europol;

               (d)

               “parteċipanti fi grupp ta’ analiżi” tfisser analisti u persunal ieħor tal-Europol maħtur mid-Direttur, kif ukoll uffiċjali ta’ kollegament u/jew esperti mill-Istati Membri li jipprovdu l-informazzjoni jew li huma kkonċernati mill-analiżi fis-sens tal-Artikolu 14(4) tad-Deċiżjoni dwar l-Europol;

               (e)

               “proċessar ta’ data personali” jew “proċessar” tfisser kwalunkwe operazzjoni jew sett ta’ operazzjonijiet imwettqa fuq data personali, kemm jekk b’mezzi awtomatiċi kif ukoll jekk le, bħal kollezzjoni, reġistrar, organizzazzjoni, ħażna, adattament jew alterazzjoni, irkupru, konsultazzjoni, użu, żvelar permezz ta’ trasmissjoni, disseminazzjoni jew it-tqegħid għad-dispożizzjoni b’mod ieħor, allinjament jew kombinazzjoni, imblukkar, tħassir jew qerda.

         Artikolu 2
   Kamp ta’ applikazzjoni
   Ir-regoli stabbiliti f’din id-Deċiżjoni għandhom japplikaw għall-ipproċessar ta’ data għall-finijiet ta’ analiżi kif imsemmi fl-Artikolu 14(1) tad-Deċiżjoni Europol.
   Artikolu 3
   Data fornuta għall-finijiet ta’ analiżi
   1.   Skont l-Artikoli 8(2) u 14(3) tad-Deċiżjoni Europol, id-data fornuta għall-fini ta’ analiżi għandha tiġi kkomunikata f’forma strutturata jew f’forma mhux strutturata mill-unitajiet nazzjonali, jew, skont il-livell ta’ urġenza, tista’ tiġi trasmessa mill-awtoritajiet kompetenti maħturin lejn l-Europol, sabiex tiġi inkluża f’reġistru ta’ ħidma ta’ analiżi. L-Istat Membru li jforni d-data għandu jinnotifika lill-Europol dwar il-fini li għaliha qed tiġi fornuta u dwar kwalunkwe restrizzjoni fuq l-użu, it-tħassir jew il-qerda tagħha, inklużi restrizzjonijiet possibbli għall-aċċess f’termini ġenerali jew speċifiċi. Dak l-Istat Membru jista’ wkoll jinforma lill-Europol bi kwalunkwe tali restrizzjoni fi stadju ulterjuri.
   L-Europol għandu jiżgura li partijiet terzi li jfornu tali data jinnotifikaw lill-Europol dwar il-fini li għaliha qed tiġi fornuta d-data u dwar kwalunkwe restrizzjoni fuq l-użu tagħha.
   Wara r-riċezzjoni ta’ tali data, għandu jiġi ddeterminat mill-aktar fis possibbli sa fejn id-data għandha tiġi inkluża f’reġsitru speċifiku.
   2.   Skont l-Artikolu 29(1) tad-Deċiżjoni Europol, id-data msemmija fil-paragrafu 1 għandha tibqa’ taħt ir-responsabbiltà tal-Istat Membru li forniha, u għandha tkun soġġetta għal-leġislazzjoni nazzjonali ta’ dak l-Istat Membru, sakemm tkun ġiet inkluża f’reġsitru ta’ ħidma ta’ analiżi. Dan għandu jkun mingħajr preġudizzju għar-responsabbiltajiet tal-Europol għad-data kif deskritt fit-tieni u t-tielet subparagrafi.
   L-Europol għandu jkun responsabbli biex jiżgura li tali data tkun tista’ tiġi kkonsultata biss mill-Istati Membri li jkunu fornewha, jew analisti u persunal ieħor tal-Europol maħtur mid-Direttur skont l-Artikolu 14(2)(a) tad-Deċiżjoni Europol, għall-fini li jiġi ddeterminat jekk id-data tistax tiġi inkluża f’reġsitru ta’ ħidma ta’ analiżi.
   Jekk l-Europol, wara li ssir valutazzjoni tad-data fornuta, ikollu raġuni biex jassumi li din m’hijiex preċiża jew mhux aġġornata, huwa għandu jgħarraf lill-Istat Membru li forniha.
   3.   Id-data li, wara li ssir valutazzjoni, ma tintgħażilx għall-inklużjoni f’reġistru ta’ ħidma ta’ analiżi, kif ukoll ir-reġistri f’forma ta’ karta u dokumenti li jkun fihom data li tkun ġiet inkluża f’tali reġistru, għandom jibqgħu taħt ir-responsabbiltà tal-Istat Membru li forna d-data skont l-Artikolu 29(1) tad-Deċiżjoni Europol, u għandha tkun soġġetta għal-leġislazzjoni nazzjonali tiegħu. Dan għandu jkun mingħajr preġudizzju għar-responsabbiltajiet tal-Europol kif deskritti fid-Deċiżjoni Europol.
   L-Europol għandu jkun responsabbli biex jiżgura li d-data, ir-reġistri f’forma ta’ karta u d-dokumenti msemmija fl-ewwel subparagrafu jinħażnu b’mod separat mir-reġistri ta’ ħidma ta’ analiżi, u jistgħu jiġu kkonsultati biss mill-Istati Membri li jkunu fornew id-data, jew analisti u persunal ieħor tal-Europol maħtur mid-Direttur skont l-Artikolu 14(2)(a) tad-Deċiżjoni Europol, għall-finijiet ta’:

               (a)

               l-inklużjoni suċċessiva tagħhom f’reġsitru ta’ ħidma ta’ analiżi;

               (b)

               l-ivverifikar dwar jekk id-data li diġà ġiet inkluża f’reġistru ta’ analiżi hijiex preċiża u rilevanti; jew

               (c)

               l-ivverifikar dwar jekk ir-rekwiżiti li jinsabu f’dawn ir-regoli jew fid-Deċiżjoni tal-Europol ġewx sodisfatti.

         Tali data tista’ tiġi kkonsultata wkoll fl-interessi tas-suġġett tad-data li jeħtieġ protezzjoni. F’dan il-każ, id-data għandha tintuża biss bil-kunsens tal-individwu kkonċernat.
   Tali data, reġistri u dokumenti f’forma ta’ karta għandhom jiġu rritornati lill-Istat Membru li jkun fornihom, jew jitħassru jew jinqerdu, meta ma jkunux meħtieġa aktar għall-finijiet stabbiliti f’dan l-Artikolu. Fi kwalunkwe każ dawn għandhom jitħassru jew jinqerdu wara l-għeluq ta’ reġistru ta’ ħidma ta’ analiżi.
   4.   Meta d-data msemmija fil-paragrafu 1 tkun ġiet fornuta minn parti terza, l-Europol għandu jkun responsabbli għall-iżgurar li l-prinċipji stabbiliti f’dan l-Artikolu jiġu applikati għal tali data billi jiġu segwiti r-regoli stabbiliti skont l-Artikolu 26 tad-Deċiżjoni Europol.
   Artikolu 4
   Proċessar ta’ data
   1.   Fejn ikun meħtieġ sabiex jinkiseb l-objettiv stabbilit fl-Artikolu 3 tad-Deċiżjoni Europol, id-data personali msemmija fl-Artikoli 5 u 6 ta’ dawn ir-regoli tista’ tiġi proċessata mill-Europol sakemm tkun adegwata, preċiża, rilevanti, u mhux eċċessiva fir-rigward tal-fini tar-reġistru ta’ ħidma ta’ analiżi li tkun inkluża fih, u bil-kondizzjoni li tinħażen għal mhux aktar minn dak li huwa meħtieġ għal din il-fini. Il-bżonn ta’ ħażna kontinwata tad-data għall-fini tar-reġistru ta’ ħidma ta’ analiżi għandha tiġi riveduta regolarment skont l-Artikolu 7 ta’ dawn ir-regoli u l-Artikolu 20 tad-Deċiżjoni Europol.
   2.   Kull Stat Membru involut fi proġett ta’ analiżi għandu jiddeċiedi, skont il-leġislazzjoni nazzjonali tiegħu, dwar kemm hu jista’ jforni tali data, kif speċifikat fl-Artikolu 14(3) tad-Deċiżjoni Europol.
   Artikolu 5
   Ordnijiet biex jinfetħu reġistri ta’ ħidma ta’ analiżi
   1.   F’kull ordni biex jinfetaħ reġistru ta’ ħidma ta’ analiżi, kif imsemmi fl-Artikolu 16 tad-Deċiżjoni Europol, id-Direttur għandu jispeċifika liema mill-kategoriji ta’ data personali elenkati fl-Artikolu 6 ta’ dawn ir-regoli huma kkunsidrati neċessarji għall-fini tar-reġistru ta’ ħidma ta’ analiżi kkonċernat.
   2.   Id-Direttur għandu jispeċifika wkoll fl-ordni msemmi fil-paragrafu 1 jekk id-data li tiżvela oriġini razzjali jew etnika, opinjonijiet politiċi, twemmin reliġjuż jew filosofiku jew sħubija trade-unjonistika u d-data dwar is-saħħa jew il-ħajja sesswali għandhiex tiġi inkluża fir-reġsitru ta’ ħidma ta’ analiżi taħt il-kategoriji elenkati fl-Artikolu 6, u għaliex tali data hija kkunsidrata strettament meħtieġa għall-finijiet tar-reġistru ta’ ħidma ta’ analiżi kkonċernat. Tali data tista’ tiġi pproċessata biss meta tkun qed tiġi ssupplimentata data personali oħra li tkun diġà ġiet inkluża f’dak ir-reġistru.
   Meta d-data msemmija fl-ewwel subparagrafu tirrigwarda kategoriji ta’ persuni msemmija fl-Artikolu 6(3) sa 6(6), għandhom jiġu inklużi mal-ordni biex jinfetaħ ir-reġistru, ir-raġunijiet speċifiċi għal tali talba, u tali data għandha tiġi pproċessata biss fuq talba espliċita ta’ żewġ Stati Membri jew aktar li jkunu qed jipparteċipaw fil-proġett ta’ analiżi. Id-data kkonċernata għandha titħassar meta ma tkunx aktar meħtieġa għall-finijiet li għalihom tkun inħażnet.
   3.   L-ordnijiet tal ftuħ ta’ reġistru ta’ ħidma ta’ analiżi, inklużi emendi sussegwenti għal dan, għandhom jiġu stabbiliti skont il-proċedura stabbilita fl-Artikolu 16 tad-Deċiżjoni Europol.
   Artikolu 6
   Data personali fir-reġistri ta’ ħidma ta’ analiżi
   1.   Kull meta data personali tinħażen f’reġistri ta’ ħidma ta’ analiżi, għandha tiżdied nota li tirreferi għall-kategorija ta’ persuni li fuqha tinħażen id-data.
   2.   Il-kategoriji ta’ data personali li ġejjin, inkluż data amministrattiva assoċjata, jistgħu jiġu pproċessati fuq il-kategoriji ta’ persuni msemmija fl-Artikolu 14(1)(a) tad-Deċiżjoni Europol:

               (a)

               Dettalji personali:

                           1.

                           Kunjom attwali u preċedenti

                           2.

                           Isem attwali u preċedenti

                           3.

                           Kunjom ta’ xebba

                           4.

                           Isem il-missier (fejn meħtieġ għall-fini ta’ identifikazzjoni)

                           5.

                           Isem l-omm (fejn meħtieġ għall-fini ta’ identifikazzjoni)

                           6.

                           Sess

                           7.

                           Data tat-twelid

                           8.

                           Post tat-twelid

                           9.

                           Nazzjonalità

                           10.

                           Stat ċivili

                           11.

                           Psewdonimu

                           12.

                           Laqam

                           13.

                           Isem assunt jew falz

                           14.

                           Residenza u/jew domiċilju attwali u ta’ qabel

               (b)

               Deskrizzjoni fiżika:

                           1.

                           Deskrizzjoni fiżika

                           2.

                           Karatteristiċi distintivi (marki/ċikatriċi/tattwaġġi eċċ.)

               (c)

               Mezzi ta’ identifikazzjoni:

                           1.

                           Dokumenti ta’ identità/liċenzja tas-sewqan

                           2.

                           Numri tal-karta tal-identità nazzjonali/tal-passaport

                           3.

                           Numru ta’ identifikazzjoni nazzjonali/numru tas-sigurtà soċjali, jekk applikabbli

                           4.

                           Immaġnijiet viżivi u informazzjoni oħra dwar l-apparenza

                           5.

                           Informazzjoni ta’ identifikazzjoni forensika bħal marki tas-swaba’, profil tad-DNA (stabbilit mill-parti non-kodifikanti tad-DNA), profil tal-vuċi, grupp tad-demm, informazzjoni dentali

               (d)

               Impjieg u ħiliet:

                           1.

                           Impjieg u xogħol attwali

                           2.

                           Impjieg u xogħol preċedenti

                           3.

                           Edukazzjoni (skola/università/professjonali)

                           4.

                           Kwalifiki

                           5.

                           Ħiliet u oqsma oħra ta’ għarfien (lingwa/oħrajn)

               (e)

               Informazzjoni ekonomika u finanzjarja:

                           1.

                           Data finanzjarja (kontijiet u kodiċijiet bankarji, karti ta’ kreditu eċċ.)

                           2.

                           Assi fi flus kontanti

                           3.

                           Titoli azzjonarji/assi oħrajn

                           4.

                           Data dwar il-proprjetà

                           5.

                           Rabtiet ma’ kumpanniji

                           6.

                           Kuntatti bankarji u ta’ kreditu

                           7.

                           Pożizzjoni fiskali

                           8.

                           Informazzjoni oħra li turi l-ġestjoni tal-affarijiet finanzjarji ta’ persuna

               (f)

               Data dwar l-imġiba:

                           1.

                           Stil ta’ ħajja (bħal infiq aktar milli wieħed jippermetti) u rutina

                           2.

                           Ċaqliq

                           3.

                           Postijiet iffrekwentati

                           4.

                           Armi u strumenti perikolużi oħra

                           5.

                           Rata ta’ perikolożità

                           6.

                           Riskji speċifiċi bħall-probabbiltà ta’ ħarba, l-użu ta’ aġenti doppji, ir-rabtiet ma’ persunal tal-infurzar tal-liġi

                           7.

                           Xejriet u profili relatati mal-kriminalità

                           8.

                           Abbuż mid-droga

               (g)

               Kuntatti u assoċjati, inkluż it-tip u n-natura tal-kuntatt jew assoċjazzjoni

               (h)

               Mezzi ta’ komunikazzjoni użati, bħal telefon (fiss/mobbli), fax, pager, posta elettronika, indirizzi postali, konnessjoni(jiet) tal-Internet

               (i)

               Mezzi ta’ trasport użati, bħal vetturi, dgħajjes, inġenji tal-ajru, inkluża informazzjoni li tidentifika dawn il-mezzi ta’ trasport (numri ta’ reġistrazzjoni)

               (j)

               Informazzjoni relatata ma’ attivitajiet kriminali li dwarhom l-Europol għandha kompetenza taħt l-Artikolu 4 tad-Deċiżjoni Europol:

                           1.

                           Kundanni preċedenti

                           2.

                           Involviment suspettat f’attivitajiet kriminali

                           3.

                              Modi operandi

                           4.

                           Mezzi li ġew jew jistgħu jiġu użati biex jitħejjew u/jew jitwettqu reati

                           5.

                           Sħubija fi gruppi/organizzazzjonijiet kriminali u pożizzjoni fil-grupp/organizzazzjoni

                           6.

                           Rwol fl-organizzazzjoni kriminali

                           7.

                           Medda ġeografika ta’ attivitajiet kriminali

                           8.

                           Materjal miġbur matul investigazzjoni, bħal vidjo u immaġnijiet fotografiċi

               (k)

               Referenzi għal bażijiet ta’ data oħra li fihom hemm maħżuna informazzjoni dwar il-persuna:

                           1.

                           Europol

                           2.

                           Aġenziji tal-pulizija/doganali

                           3.

                           Aġenziji oħra ta’ infurzar

                           4.

                           Organizzazzjonijiet internazzjonali

                           5.

                           Entitajiet pubbliċi

                           6.

                           Entitajiet privati

               (l)

               Informazzjoni dwar persuni ġuridiċi assoċjati ma’ data msemmija fil-punti (e) u (j):

                           1.

                           Ħatra tal-persuna ġuridika

                           2.

                           Post

                           3.

                           Data u post ta’ stabbiliment

                           4.

                           Numru ta’ reġistrazzjoni amministrattiv

                           5.

                           Forma ġuridika

                           6.

                           Kapital

                           7.

                           Qasam ta’ attività

                           8.

                           Sussidjarji nazzjonali u internazzjonali

                           9.

                           Diretturi

                           10.

                           Rabtiet ma’ banek.

         3.   “Kuntatti u assoċjati”, kif imsemmi fl-Artikolu 14(1)d tad-Deċiżjoni Europol, huma persuni li permezz tagħhom hemm raġuni suffiċjenti biex wieħed jemmen li l-informazzjoni, li tirreferi għall-persuni msemmija fil-paragrafu 2 ta’ dan l-Artikolu u li hija rilevanti għall-analiżi, tista’ tinkiseb bil-kondizzjoni li mhumiex inklużi f’waħda mill-kategoriji ta’ persuni msemmija fil-paragrafi 2, 4, 5 jew 6. “Kuntatti” huma dawk il-persuni li jkollhom kuntatt sporadiku ma’ persuni msemmija fil-paragrafu 2. “Assoċjati” huma dawk il-persuni li għandhom kuntatt regolari ma’ persuni msemmija fil-paragrafu 2.
   Fir-rigward tal-kuntatti u l-assoċjati, id-data skont il-paragrafu 2 tista’ tinħażen kif ikun meħtieġ, bil-kondizzjoni li jkun hemm raġuni biex wieħed jassumi li tali data hija meħtieġa għall-analiżi tar-rwol ta’ tali persuni bħala kuntatti jew assoċjati.
   F’dan il-kuntest, għandu jiġi osservat dan li ġej:

               (a)

               ir-relazzjoni ta’ dawn il-persuni mal-persuni imsemmija fl-Artikolu 14(1)(a) tad-Deċiżjoni Europol għandha tiġi ċċarata malajr kemm jista’ jkun;

               (b)

               jekk tirriżulta infondata l-assunzjoni li teżisti relazzjoni bejn dawn il-persuni u l-persuni msemmija fl-Artikolu 14(1)(a) tad-Deċiżjoni Europol, id-data għandha titħassar mingħajr dewmien;

               (c)

               jekk tali persuni jiġu suspettati li wettqu reat li għalih l-Europol għandu kompetenza taħt l-Artikolu 4 tad-Deċiżjoni Europol, jew li ġew ikkundannati għal tali reat, jew jekk ikun hemm indikazzjonijiet fattwali jew motivazzjonijiet raġonevoli taħt il-liġi nazzjonali tal-Istat Membru kkonċernat biex wieħed jemmen li ser iwettqu tali reat, id-data kollha skont il-paragrafu 2 tista’ tinħażen;

               (d)

               data dwar il-kuntatti u l-assoċjati tal-kuntatti kif ukoll data dwar il-kuntatti u l-assoċjati ta’ assoċjati m’għandhiex tinħażen, bl-eċċezzjoni ta’ data dwar it-tip u n-natura tal-kuntatti jew l-assoċjazzjonijiet tagħhom mal-persuni msemmija fil-paragrafu 2;

               (e)

               jekk kjarifika skont il-punti preċedenti mhijiex possibbli, dan għandu jiġi kkunsidrat meta tittieħed deċiżjoni dwar il-ħtieġa u l-limitu ta’ ħażna għal analiżi ulterjuri.

         4.   Fir-rigward ta’ persuni li, kif imsemmi fl-Artikolu 14(1)(c) tad-Deċiżjoni Europol, kienu l-vittmi ta’ wieħed mir-reati li qed jiġu kkunsidrati jew li, ċerti fatti jagħtu lok biex wieħed jemmen, li jistgħu jkunu l-vittmi ta’ tali reat, id-data msemmija fil-paragrafu 2(a)(1) sa 2(c)(3) ta’ dan l-Artikolu, kif ukoll il-kategoriji ta’ data li ġejjin, tista’ tinħażen:

               (a)

               Data tal-identifikazzjoni tal-vittma;

               (b)

               Raġuni għal vittimizzazzjoni;

               (c)

               Ħsara (fiżika/finanzjarja/psikoloġika/oħra);

               (d)

               Jekk l-anonimità għandhiex tiġi ggarantita;

               (e)

               Jekk hijiex possibbli parteċipazzjoni fi smigħ tal-qorti;

               (f)

               Informazzjoni relatata mal-kriminalità provduta minn jew permezz ta’ persuni msemmija fl-Artikolu 14(1)(c) tad-Deċiżjoni Europol, inkluża informazzjoni dwar ir-relazzjoni tagħhom ma’ persuni oħra, fejn meħtieġ, biex jiġu identifikati l-persuni kif imsemmija fl-Artikolu 12(1) tad-Deċiżjoni Europol.

         Data oħra skont il-paragrafu 2 tista’ tinħażen kif ikun meħtieġ, bil-kondizzjoni li jkun hemm raġuni biex wieħed jassumi li hija meħtieġa għall-analiżi tar-rwol ta’ persuna bħala vittma jew vittma potenzjali.
   Id-data li mhix meħtieġa għal kwalunkwe analiżi ulterjuri għandha titħassar.
   5.   Fir-rigward ta’ persuni li, kif imsemmi fl-Artikolu 14(1)(b) tad-Deċiżjoni Europol, jistgħu jissejħu biex jixhdu f’investigazzjoni f’rabta mar-reati taħt konsiderazzjoni jew fi proċeduri kriminali sussegwenti, id-data msemmija fil-paragrafu 2(a)(1) sa 2(c)(3) ta’ dan l-Artikolu, kif ukoll il-kategoriji ta’ data li jikkonformaw mal-kriterji li ġejjin, tista’ tinħażen:

               (a)

               informazzjoni relatata mal-kriminalità provduta minn tali persuni, inkluża informazzjoni dwar ir-relazzjoni tagħhom ma’ persuni oħra inklużi fir-reġistru ta’ ħidma ta’ analiżi;

               (b)

               jekk l-anonimità għandhiex tiġi ggarantita;

               (c)

               jekk il-protezzjoni għandhiex tiġi ggarantita u minn min;

               (d)

               identità ġdida;

               (e)

               jekk hijiex possibbli parteċipazzjoni fi smigħ tal-qorti.

         Data oħra skont il-paragrafu 2 tista’ tinħażen kif ikun meħtieġ, bil-kondizzjoni li jkun hemm raġuni biex wieħed jassumi li hija meħtieġa għall-analiżi tar-rwol ta’ tali persuni bħala xhieda.
   Id-data li mhix meħtieġa għal kwalunkwe analiżi ulterjuri għandha titħassar.
   6.   Fir-rigward ta’ persuni li, kif imsemmija fl-Artikolu 14(1)(e) tad-Deċiżjoni Europol, jistgħu jipprovdu informazzjoni dwar ir-reati kriminali taħt konsiderazzjoni, id-data msemmija fil-paragrafu 2(a)(1) sa 2(c)(3) ta’ dan l-Artikolu tista’ tinħażen, kif ukoll il-kategoriji ta’ data li jikkonformaw mal-kriterji li ġejjin:

               (a)

               dettalji personali kodifikati;

               (b)

               tip ta’ informazzjoni fornuta;

               (c)

               jekk l-anonimità għandhiex tiġi ggarantita;

               (d)

               jekk il-protezzjoni għandhiex tiġi ggarantita u minn min;

               (e)

               identità ġdida;

               (f)

               jekk hijiex possibbli parteċipazzjoni fi smigħ tal-qorti;

               (g)

               esperjenzi negattivi;

               (h)

               rikumpens (finanzjarji/favuri).

         Data oħra skont il-paragrafu 2 tista’ tinħażen kif ikun meħtieġ, bil-kondizzjoni li jkun hemm raġuni biex wieħed jassumi li hija meħtieġa għall-analiżi tar-rwol ta’ tali persuni bħala informaturi.
   Id-data li mhix meħtieġa għal kwalunkwe analiżi ulterjuri għandha titħassar.
   7.   Jekk, fi kwalunkwe mument matul analiżi, isir ċar abbażi ta’ indikazzjonijiet serji u korroborattivi li persuna inkluża f’reġistru ta’ ħidma ta’ analiżi għandha titqiegħed taħt kategorija differenti ta’ persuni, kif definit f’dan l-Artikolu, mill-kategorija li ġiet mqegħda fiha dik il-persuna inizjalment, l-Europol jista’ jipproċessa biss id-data fuq dik il-persuna li hija permessa taħt dik il-kategorija l-ġdida, u d-data l-oħra kollha għandha titħassar.
   Jekk, abbażi ta’ tali indikazzjonijiet, isir ċar li persuna għandha tiġi inkluża f’żewġ kategoriji differenti jew aktar kif definit f’dan l-Artikolu, id-data kollha permessa taħt tali kategoriji tista’ tiġi pproċessata mill-Europol.
   Artikolu 7
   Limiti ta’ żmien għall-eżami u t-tul ta’ żmien tal-ħażna
   1.   Meta tittieħed deċiżjoni dwar jekk id-data personali għandhiex tkompli tinħażen taħt l-Artikolu 6 ta’ dawn ir-regoli, skont l-Aritkolu 20 tad-Deċiżjoni Europol, għandhom jiġu vvalutati l-interessi tal-Europol fit-twettiq tal-kompiti tiegħu fir-rigward tal-interessi leġittimi f’termini ta’ protezzjoni tad-data tal-persuna li għaliha tirreferi d-data maħżuna.
   Il-ħtieġa għal ħażna kontinwata tad-data personali kollha inkluża fir-reġistru ta’ ħidma ta’ analiżi għandha tiġi riveduta, skont l-Artikolu 20 tad-Deċiżjoni Europol, mhux aktar tard minn tliet snin wara d-dħul jew l-aħħar reviżjoni tad-data. Minkejja din ir-reviżjoni, il-ħtieġa għal ħażna kontinwata għandha tiġi riveduta jekk jinħolqu ċirkostanzi li jissuġġerixxu li d-data jkollha titħassar jew tiġi kkoreġuta.
   Ir-reviżjoni għandha tieħu kont tal-ħtieġa li d-data tinżamm fid-dawl tal-konklużjoni ta’ investigazzjoni ta’ każ partikolari; deċiżjoni ġudizzjarja finali - b’mod partikolari liberazzjoni, ordni ta’ rijabilitazzjoni, kundanna esegwita u amnestija - l-età tas-suġġett tad-data u l- kategoriji partikolari ta’ data.
   2.   Skont l-Artikolu 16(3) tad-Deċiżjoni Europol, l-Europol għandu jirrevedi l-ħtieġa għall-kontinwazzjoni ta’ reġistru ta’ ħidma ta’ analiżi. Abbażi ta’ dik ir-reviżjoni, għandha titieħed deċiżjoni mid-Direttur dwar il-kontinwazzjoni tar-reġistru jew l-għeluq tiegħu. Il-Bord ta’ Amministrazzjoni u l-Awtorità Konġunta ta’ Kontroll għandhom minnufih jiġu mgħarrfin mid-Direttur bl-elementi fir-reġistru li jiġġustifikaw il-ħtieġa stretta għat-tkomplija tiegħu.
   3.   Fejn il-proċedimenti kriminali kontra persuni msemmija fl-Artikolu 6(2) jiġu konklużi, mingħajr il-possibbiltà ta’ appell, jew b’deċiżjoni tal-qorti jew b’mod ieħor, u dik id-deċiżjoni tiġi notifikata lill-Europol mill-Istat Membru jew parti terza kkonċernata, l-Europol għandu jivverifika jekk id-data affettwata b’tali deċiżjoni tistax xorta tinħażen, tiġi modifikata jew użata. Jekk jista’ jiġi assunt mir-raġunijiet għad-deċiżjoni jew minn intelligence oħra li l-persuna kkonċernata ma kkommettietx, jew ma kkommettietx b’mod illegali r-reat, jew jekk ir-raġunijiet għad-deċiżjoni jħallu din il-mistoqsija miftuħa, id-data affettwata b’din id-deċiżjoni għandha titħassar, sakemm ma jkunx hemm raġunijiet sostanzjali biex jiġi assunt li għadha rilevanti għall-fini tar-reġsitru ta’ ħidma ta’ analiżi. F’dak il-każ, l-informazzjoni li tikkonċerna d-deċiżjoni tal-qorti għandha tinżdied mad-data diġà inkluża fir-reġistru. Barra minn hekk, din id-data tista’ tiġi pproċessata u miżmuma biss b’rispett dovut għall-kuntest u d-dikjarazzjoni tad-deċiżjoni msemmija hawn fuq u għad-drittijiet li tagħti lill-persuna kkonċernata.
   4.   Id-data personali ma tistax tinżamm għal perijodu itwal minn dak imsemmi fl-Artikolu 20(1) tad-Deċiżjoni Europol. Fejn, bħala konsegwenza tal-kontinwazzjoni tar-reġistru ta’ analiżi, id-data li tikkonċerna persuni msemmija fl-Artikolu 6(3) sa 6(6) tinħażen f’reġistru għal perijodu li jaqbeż il-ħames snin, l-Awtorità Konġunta ta’ Kontroll imsemmija fl-Artikolu 34(1) tad-Deċiżjoni Europol għandha tiġi mgħarrfa kif meħtieġ.
   5.   Jekk, matul ir-reviżjoni tal-attivitajiet tal-Europol mill-Awtorità Konġunta ta’ Kontroll jiġi skopert li d-data personali qed tinżamm bi ksur ta’ dawn ir-regoli, l-Awtorità Konġunta ta’ Kontroll għandha tgħarraf lid-Direttur b’dan kif tħoss li jkun meħtieġ, skont l-Artikolu 34(4) tad-Deċiżjoni Europol.
   Meta l-Awtorità Konġunta ta’ Kontroll, skont l-Aritkolu 34(4) tad-Deċiżjoni Europol, tkun irreferiet kwistjoni li tirrigwarda l-ħażna, l-ipproċessar jew l-użu ta’ data personali lill-Bord ta’ Amministrazzjoni, it-trasmissjoni tad-data kkonċernata għandha tiġi projbita mingħajr l-awtorizzazjoni minn qabel tal-Bord ta’ Amministrazzjoni. F’każijiet eċċezzjonali, id-Direttur jista’ jawtorizza t-trasmissjoni ta’ dik id-data qabel l-approvazzjoni tal-Bord ta’ Amministrazzjoni, fejn dan ikun ikkunsidrat assolutament meħtieġ għas-salvagwardja tal-interessi essenzjali tal-Istati Membri kkonċernati li jkunu fil-kamp ta’ applikazzjoni tal-objettivi tal-Europol, jew fl-interess tal-prevenzjoni ta’ periklu imminenti assoċjat ma’ kriminalità jew ma’ reati terroristiċi. F’tali każijiet, l-awtorizzazzjoni mid-Direttur għandha tiġi stabbilita f’dokument, li għandu jintbagħat lill-Bord ta’ Amministrazzjoni u lill-Awtorità Konġunta ta’ Kontroll.
   Artikolu 8
   Assoċjazzjoni ta’ partijiet terzi
   L-Europol jista’ jassoċja esperti ta’ istituzzjonijiet, korpi, uffiċċji u aġenziji, kif imsemmi fl-Artikolu 22(1) tad-Deċiżjoni Europol, u esperti ta’ Stati terzi u organizzazjonijiet, kif imsemmi fl-Artikolu 23(1) ta’ dik id-Deċiżjoni, mal-attivitajiet ta’ grupp ta’ analiżi taħt il-kondizzjonijiet imniżżla fl-Artikolu 14(8) ta’ dik id-Deċiżjoni.
   Id-Direttur għandu jikkonkludi arranġament ma’ kwalunkwe waħda mill-entitajiet imsemmija fl-ewwel subparagrafu skont ir-regoli li jirregolaw tali arranġamenti, kif determinat mill-Bord ta’ Amministrazzjoni. Id-dettalji ta’ dawn l-arranġamenti għandhom jintbagħtu lill-Bord ta’ Amministrazzjoni u lill-Awtorità Konġunta ta’ Kontroll. L-Awtorità Konġunta ta’ Kontroll tista’ tindirizza kwalunkwe kumment li tqis meħtieġ lill-Bord ta’ Amministrazzjoni.
   Artikolu 9
   Ġbir u analiżi ta’ data
   Id-data maħżuna f’reġistri għal finijiet ta’ analiżi għandha tiġi differenzjata skont il-grad ta’ valutazzjoni tas-sors u l-livell ta’ preċiżjoni jew affidabbiltà tal-informazzjoni, skont l-Artikolu 11. Id-data bbażata fuq il-fatti għandha tiġi differenzjata mid-data bbażata fuq opinjonijiet jew valutazzjonijiet personali.
   Artikolu 10
   Protezzjoni interna tad-data
   Id-Direttur għandu jieħu l-miżuri meħtieġa biex jiżgura konformità ma’ dawn ir-regoli u ma’ dispożizzjonijiet oħrajn għall-protezzjoni tad-data. Għal dan l-għan, id-Direttur għandu jfittex il-parir tal-Uffiċjal għall-Protezzjoni tad-Data, kif imsemmi fl-Artikolu 28 tad-Deċiżjoni Europol.
   KAPITOLU II

      KLASSIFIKAZZJONI

   Artikolu 11
   Klassijiet ta’ reġistri ta’ ħidma ta’ analiżi
   Ir-reġistri ta’ ħidma ta’ analiżi jistgħu jkunu:

               (a)

               ġenerali jew strateġiċi, fejn l-objettiv huwa li tiġi proċessata informazzjoni rilevanti dwar problema partikolari jew li jiġu żviluppati jew imtejba inizjattivi mill-awtoritajiet kompetenti, kif definiti fl-Artikolu 3 tad-Deċiżjoni Europol;

               (b)

               operattivi, fejn lobjettiv huwa li tinkiseb informazzjoni dwar waħda jew aktar mill-attivitajiet kriminali msemmija fl-Artikolu 3 tad-Deċiżjoni Europol, li tirrigwarda każ, persuna jew organizzazzjoni, sabiex jinbdew, jiġu assistiti jew jintemmu, skont l-Artikolu 14(2) tad-Deċiżjoni Europol, investigazzjonijiet bilaterali jew multilaterail ta’ natura internazzjonali, bil-kondizzjoni li zewġ Stati Membri jew aktar ikunu fost il-partijiet ikkonċernati.

         Artikolu 12
   Valutazzjoni tas-sors u tal-informazzjoni
   1.   Is-sors ta’ informazzjoni li joriġina minn Stat Membru għandu jiġi valutat kemm jista’ jkun mill-Istat Membru li jforni l-informazzjoni bl-użu tal-kodiċijiet għall-evalwazzjoni tas-sors li ġejjin:

               (A)

               :

               fejn ma hemm l-ebda dubju dwar l-awtentiċità, l-affidabbiltà u l-kompetenza tas-sors, jew jekk l-informazzjoni hija fornuta minn sors li ta prova li huwa affidabbli fissitwazzjonijiet kollha;

               (B)

               :

               fejn l-informazzjoni hija fornuta minn sors li f’ħafna mis-sitwazzjonijiet ta prova li mhuwiex affidabbli;

               (C)

               :

               fejn l-informazzjoni hija fornuta minn sors li f’ħafna mis-sitwazzjonijiet ta prova li mhuwiex affidabbli;

               (X)

               :

               fejn l-affidabbiltà tas-sors ma tistax tiġi valutata.

         2.   L-informazzjoni li toriġina minn Stat Membru għandha tiġi valutata kemm jista’ jkun mill-Istat Membru li jforni l-informazzjoni abbażi tal-affidabbiltà tagħha bl-użu tal-kodiċijiet għall-evalwazzjoni ta’ informazzjoni li ġejjin:

               (1)

               :

               informazzjoni li mhemmx dubju dwar il-preċiżjoni tagħha;

               (2)

               :

               informazzjoni magħrufa personalment mis-sors iżda li mhijiex magħrufa personalment mill-uffiċjal li qed jgħaddiha;

               (3)

               :

               informazzjoni li mhijiex magħrufa personalment mis-sors iżda korroborata minn informazzjoni oħra diġà rreġistrata;

               (4)

               :

               informazzjoni li mhijiex magħrufa personalment mis-sors u li ma tistax tiġi korroborata.

         3.   Jekk l-Europol, abbażi ta’ informazzjoni diġà fil-pussess tiegħu, jasal għal konklużjoni li l-valutazzjoni teħtieġ tiġi korretta, huwa għandu jinforma lill-Istat Membru kkonċernat u jfittex li jilħaq qbil dwar emenda għall-valutazzjoni. L-Europol m’għandux jibdel il-valutazzjoni mingħajr tali qbil.
   4.   Jekk l-Europol jirċievi data jew informazzjoni minn Stat Membru mingħajr valutazzjoni, l-Europol għandu jipprova kemm jista’ jkun jivvaluta l-affidabbiltà tas-sors jew tal-informazzjoni abbażi ta’ informazzjoni diġà fil-pussess tiegħu. Il-valutazzjoni tad-data u l-informazzjoni speċifika għandha ssir bi qbil mal-Istat Membru fornitur. Stat Membru u l-Europol jistgħu jilħqu qbil ukoll f’termini ġenerali dwar il-valutazzjoni ta’ tipi speċifikati ta’ data u sorsi speċifikati. Il-Bord ta’ Amministrazzjoni għandu jiġi mgħarraf dwar tali qbil ġenerali. Jekk id-data tkun ġiet fornuta lill-Europol abbażi ta’ tali qbil ġenerali, dan għandu jiġi nnotat mad-data.
   Jekk ma jintlaħaq l-ebda qbil f’każ speċifiku, jew ma jeżisti l-ebda qbil f’termini ġenerali, l-Europol għandu jevalwa l-informazzjoni jew id-data u għandu jattribwixxi lil tali informazzjoni jew data l-kodiċi għall-evalwazzjoni (X) u (4), imsemmija fil-paragrafi 1 u 2 rispettivament.
   5.   Jekk l-Europol jirċievi data jew informazzjoni minn parti terza, dan l-Artikolu għandu japplika kif meħtieġ.
   6.   Fejn l-informazzjoni inkluża f’reġistru ta’ ħidma ta’ analiżi hija r-riżultat ta’ analiżi, l-Europol għandu jivvaluta tali informazzjoni skont dan l-Artikolu, u fi qbil mal-Istati Membri li jipparteċipaw fl-analiżi.
   KAPITOLU III

      REGOLI GĦALL-UŻU TAR-REĠISTRI TA’ ĦIDMA TA’ ANALIŻI U D-DATA TA’ ANALIŻI

   Artikolu 13
   Ftuħ ta’ reġsitri ta’ ħidma ta’ analiżi
   1.   Ir-reġsitri ta’ ħidma ta’ analiżi għandhom jinfetħu fuq l-inizjattiva tal-Europol jew fuq it-talba tal-Istati Membri li jfornu d-data, skont il-proċedura stabbilita fl-Artikolu 16 tad-Deċiżjoni Europol.
   2.   Il-Bord ta’ Amministrazzjoni jista’ jistieden lir-rappreżentanti tal-Awtorità Konġunta ta’ Kontroll biex jieħdu sehem fid-diskussjonijiet tiegħu dwar l-ordnijiet li jinfetħu reġistri ta’ ħidma ta’ analiżi.
   3.   Skont l-Artikolu 16(2) tad-Deċiżjoni Europol, l-attivitajiet ta’ analiżi u d-disseminazzjoni ta’ riżultati ta’ analiżi jistgħu jinbdew minnufih wara li r-reġistri ta’ analiżi jkun infetaħ. Fil-każ li l-Bord ta’ Amministrazzjoni jagħti struzzjonijiet lid-Direttur tal-Europol sabiex jemenda ordni ta’ ftuħ jew jagħlaq ir-reġistru skont l-Artikolu 16(4) tad-Deċiżjoni Europol, id-data li ma tistax tkun inkluża fir-reġistru, jew, jekk ir-reġistru għandu jingħalaq, id-data kollha li tinsab f’dak ir-reġistru, għandha titħassar minnufih.
   4.   Jekk, matul analiżi, isir meħtieġ li tiġi emendata l-ordni li tiftaħ reġsitru ta’ ħidma ta’ analiżi, il-proċeduri deskritti fl-Artikolu 16 tad-Deċiżjoni Europol u dan l-Artikolu għandhom japplikaw kif meħtieġ.
   Artikolu 14
   Ksib ta’ data
   1.   Skont l-Artikolu 14(2)(b) tad-Deċiżjoni Europol, il-ksib ta’ data mill-parteċipanti tal-proġett ta’ analiżi għandu jkun permess biss wara li huma jkunu ġew akkreditati mill-Europol u wara taħriġ dwar l-obbligi speċifiċi tagħhom taħt il-qafas legali tal-Europol.
   2.   Skont it-tieni subparagrafu tal-Artikolu 14(2) tad-Deċiżjoni Europol, il-parteċipanti kollha tal-grupp ta’ analiżi jistgħu jiksbu data mir-reġistrufajl. Il-grupp ta’ analiżi għandu jiddeċiedi b’mod unanimu dwar safejn jista’ jsir tali ġbir u kwalunkwe kondizzjoni u restrizzjoni li japplikaw.
   Artikolu 15
   Trasmissjoni ta’ data jew informazzjoni miżmuma f’reġistri ta’ ħidma ta’ analiżi
   1.   It-trasmissjoni ta’ data personali li tinsab f’resġistri ta’ ħidma ta’ analiżi lil kwalunkwe Stat Membru jew parti terza għandha tiġi rreġistrata fir-reġistru kkonċernat.
   F’kollaborazzjoni mal-Istat Membru jew il-parti terza li pprovdiet id-data, l-Europol għandu, fejn ikun meħtieġ u sa mhux aktar tard mill-mument tat-trasmissjoni, jivverifika li d-data hija preċiża u konsistenti mad-Deċiżjoni Europol.
   Il-komunikazzjonijiet kollha għandhom jindikaw, kemm jista’ jkun, deċiżjonijiet ġudizzjarji, kif ukoll deċiżjonijiet li mhux ser issir prosekuzzjoni. Qabel ma tiġi trasmessa data bbażata fuq opinjonijiet jew valutazzjonijiet personali u qabel ma jiġi indikat il-livell ta’ preċiżjoni jew affidabbiltà, tali data għandha tiġi verifikata f’kooperazzjoni mal-Istat Membru jew parti terza li fornietha.
   L-Istat Membru riċevitur għandu jgħarraf lill-Istat Membru li qed jittrasmetti d-data, fuq talba ta’ dan tal-aħħar, bl-użu li jkun sar mid-data trasmessa u r-riżultati li nkisbu sussegwentement, fejn il-leġislazzjoni nazzjonali tal-Istat Membru riċevitur tippermetti dan.
   Jekk ikun hemm xi restrizzjonijiet dwar l-użu ta’ data taħt l-Artikolu 19 tad-Deċiżjoni Europol, tali restrizzjonijiet għandhom jiġu rreġistrati mad-data, u r-riċevituri tar-riżultati ta’ analiżi għandhom jiġu mgħarrfa dwar dan.
   2.   Skont l-Artikolu 14(7) tad-Deċiżjoni Europol, f’dawk il-każijiet fejn l-Europol isib, wara l-mument ta’ inklużjoni ta’ data f’reġistru ta’ ħidma ta’ analiżi, li dik id-data tirrigwarda persuna jew oġġett li dwarha diġà tkun iddaħħlet fir-reġistru data preżentata minn Stat Membru ieħor jew minn parti terza, kull Stat Membru kkonċernat jew parti terza kkonċernata għandhom jiġu mgħarrfa minnufih bil-konnessjoni identifikata.
   Artikolu 16
   Proċeduri ta’ kontroll
   Sabiex jiġu sodisfatti r-rekwiżiti ta’ sigurtà tad-data mniżżla fl-Artikolu 35 tad-Deċiżjoni Europol u biex tiġi provduta assigurazzjoni għall-ipproċessar sigur ta’ data fit-tifsira ta’ dawn ir-regoli, il-Bord ta’ Amministrazzjoni għandu jakkredita s-sistema ta’ analiżi, skont l-Artikolu 8 tar-Regoli dwar il-Konfidenzjalità tal-Informazzjoni tal-Europol adottati permezz tad-Deċiżjoni tal-Kunsill 2009/…/ĠAI tat-30 ta’ Novembru 2009 (2) wara konsultazzjoni minn qabel mal-Kumitat ta’ Sigurtà, kif previst mill-Artikolu 4(2) ta’ dawk ir-regoli. L-akkreditazzjoni għandha tingħata abbażi ta’ Rekwiżiti ta’ Sigurtà Speċifiċi għas-Sistema u dokumentazzjoni oħra dwar is-sigurtà meqjusa meħtieġa mill-Bord ta’ Amministrazzjoni.
   Artikolu 17
   Użu u ħażna tad-data ta’ analiżi u tar-riżultati tal-analiżi
   1.   Id-data personali u r-riżultati tal-analiżi kollha trasmessi minn reġistru ta’ ħidma ta’ analiżi jistgħu jintużaw biss skont il-fini tar-reġistru jew biex jiġu prevenuti u miġġielda forom serji oħra ta’ kriminalità, u għandhom ikunu f’konformità ma’ kwalunkwe restrizzjoni dwar l-użu kif speċifikat minn Stat Membru abbażi tal-Artikolu 19(2) tad-Deċiżjoni Europol. Id-data msemmija fl-Aritkolu 5(2) ta’ dawn ir-regoli tista’ tiġi trasmessa biss bi qbil mal-Istat Membru li forna tali data.
   2.   Wara li reġistru ta’ ħidma ta’ analiżi jingħalaq, id-data kollha li tinsab f’dak ir-reġistru għandha tinħażen mill-Europol f’reġistru separat, li għandu jkun aċċessibbli biss għall-finijiet ta’ kontroll intern jew estern. Mingħajr preġudizzju għall-Artikolu 20(4) tad-Deċiżjoni Europol, tali data m’għandhiex tinżamm għal aktar minn 18-il xahar wara li jingħalaq ir-reġistru ta’ ħidma ta’ analiżi.
   3.   Ir-riżultati ta’ reġistru ta’ ħidma ta’ analiżi jistgħu jinħażnu mill-Europol f’forma elettronika għal perijodu massimu ta’ tliet snin mid-data li fiha jingħalaq ir-reġistru kkonċernat, bilkondizzjoni li jkunu maħżuna f’reġistru separat, u li ma tiżdied l-ebda data ġdida magħhom. Wara dan il-perijodu, ir-riżultati jistgħu jinħażnu biss fil-forma ta’ dokument f’forma ta’ karta.
   Artikolu 18
   Interkonnessjoni ta’ reġistri u komunikazzjoni bejn ir-reġistri
   1.   Fejn isir apparenti li l-informazzjoni li tinsab f’reġistru ta’ ħidma ta’ analiżi tista’ wkoll tkun rilevanti għal reġistri ta’ ħidma ta’ analiżi differenti, għandhom jiġu segwiti l-proċeduri li ġejjin:

               (a)

               fejn tiġi proposta l-interkonnessjoni kompleta tal-informazzjoni f’żewġ reġistri, għandu jiġi stabbilit reġistru ġdid li jkun fih l-informazzjoni kollha fiż-żewġ reġistri skont l-Artikolu 16 tad-Deċiżjoni Europol. Id-deċiżjoni li ż-żewġ reġistri jiġu interkonnessi għandha ssir mill-parteċipanti kollha f’kull wieħed mir-reġistri oriġinali. F’dak il-każ, ir-reġistri oriġinali għandhom jingħalqu;

               (b)

               fejn parti mill-informazzjoni f’reġistru wieħed hija rilevanti għal fajl ieħor, il-fornituri ta’ dik l-informazzjoni għandhom jiddeċiedu jekk din l-informazzjoni tistax tiġi kkomunikata lir-reġistru tal-aħħar jew le.

         2.   Fiċ-ċirkostanzi msemmija fil-paragrafu 1, il-limiti ta’ żmien għar-reviżjoni tad-data komunikata minn reġistru ta’ analiżi ta’ ħidma għal ieħor m’għandhiex tkun affettwata minn tali trasferiment.
   Artikolu 19
   Mezzi tekniċi ġodda
   Mezzi tekniċi ġodda għall-ipproċessar ta’ data għal finijiet ta’ analiżi jistgħu jiġu introdotti biss jekk ikunu ġew adottati l-miżuri raġonevoli kollha biex jiġi żgurat li l-użu tagħhom huwa konsistenti mar-regoli dwar il-protezzjoni ta’ data personali applikabbli għall-Europol. Id-Direttur għandu jikkonsulta lill-Awtorità Konġunta ta’ Kontroll minn qabel fil-każijiet kollha fejn l-introduzzjoni ta’ tali mezzi tekniċi toħloq problemi għall-applikazzjoni ta’ dawn ir-regoli ta’ protezzjoni ta’ data.
   KAPITOLU IV

      DISPOŻIZZJONIJIET FINALI

   Artikolu 20
   Reviżjoni tar-regoli
   Sal-1 ta’ Jannar 2013, dawn ir-regoli għandhom jiġu evalwati taħt is-superviżjoni tal-Bord ta’ Amministrazzjoni.
   Kwalunkwe proposta għal emendi għal dawn ir-regoli għandha tiġi kkunsidrata mill-Bord ta’ Amministrazzjoni bil-ħsieb tal-adozzjoni tagħha mill-Kunsill skont il-proċedura prevista fit-tielet subparagrafu tal-Artikolu 14(1) tad-Deċiżjoni Europol.
   Artikolu 21
   Dħul fis-seħħ
   Dawn ir-regoli għandhom jidħlu fis-seħħ fl-1 ta’ Jannar 2010.

      Magħmul fi Brussell, it-30 ta’ Novembru 2009.

            Għall-Kunsill

            Il-President

         B. ASK

      (1)  ĠU L 121, 15.5.2009, p. 37.

      (2)  Għadha mhux pubblikata fil-Ġurnal Uffiċjali.


Avviż Legali Importanti

|

52007BP0123(01)

1. Deċiżjoni tal-Parlament Ewropew ta' l-24 ta' April 2007 dwar il-kwittanza għall-implimentazzjoni tal-baġit ta' l-Aġenzija Ewropea għas-Sigurtà Marittima għas-sena finanzjarja 2005 (C6-0397/2006 - 2006/2164(DEC))

Official Journal 074 E , 20/03/2008 P. 0244 - 0245

		1.Deċiżjoni tal-Parlament Ewropew ta' l- 24 ta' April 2007 dwar il-kwittanza għall-implimentazzjoni tal-baġit ta' l-Aġenzija Ewropea għas-Sigurtà Marittima għas-sena finanzjarja 2005 (C6-0397/2006 — 2006/2164(DEC))Il-Parlament Ewropew,- wara li kkunsidra l-kontijiet annwali definittivi ta' l-Aġenzija Ewropea għas-Sigurtà Marittima għas-sena finanzjarja 2005 [1],- wara li kkunsidra r-rapport tal-Qorti ta' l-Awdituri dwar il-kontijiet annwali definittivi ta' l-Aġenzija Ewropea tas-Sigurtà Marittima għas-sena finanzjarja 2005, flimkien mat-tweġibiet ta' l-Aġenzija [2],- wara li kkunsidra r-rakkomandazzjoni tal-Kunsill tas- 27 ta' Frar 2007 (5711/2007 — C6-0080/2007),- wara li kkunsidra t-Trattat KE, u b'mod partikulari l-Artikolu 276 tiegħu,- wara li kkunsidra r-Regolament tal-Kunsill (KE, Euratom) Nru 1605/2002 tal- 25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej [3], u b'mod partikolari l-Artikolu 185 tiegħu,- wara li kkunsidra r-Regolament (KE) Nru 1406/2002 tal-Parlament Ewropew u tal-Kunsill tas- 27 ta' Ġunju 2002 li jistabbilixxi l-Aġenzija Ewropea tas-Sigurtà Marittima [4], u b'mod partikolari l-Artikolu 19 tiegħu,- wara li kkunsidra r-Regolament tal-Kummissjoni (KE, Euratom) Nru 2343/2002 tad- 19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 [5], u b'mod partikulari l-Artikolu 94 tiegħu,- wara li kkunsidra l-Artikolu 71 u l-Anness V tar-Regoli ta' Proċedura tiegħu,- wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A6-0114/2007),1. Jagħti l-kwittanza lid-Direttur ta' l-Aġenzija Ewropea għas-Sigurtà Marittima għall-implimentazzjoni tal-baġit ta' l-Aġenzija għas-sena finanzjarja 2005;2. Jagħti l-osservazzjonijiet tiegħu fir-riżoluzzjoni t'hawn taħt;3. Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-Direttur ta' l-Aġenzija Ewropea għas-Sigurtà Marittima, lill-Kunsill, lill-Kummissjoni u lill-Qorti ta' l-Awdituri, u biex jiżgura li tiġi ppubblikata fil-Ġurnal Uffiċjali ta' l-Unjoni Ewropea (serje L).[1] ĠU C 266, 31.10.2006, p. 13.[2] ĠU C 312, 19.12.2006, p. 30.[3] ĠU L 248, 16.9.2002, p. 1. Regolament kif emendat mir-Regolament (KE, Euratom) Nru 1995/2006 (ĠU L 390, 30.12.2006, p. 1).[4] ĠU L 208, 5.8.2002, p. 1. Regolament kif emendat l-aħħar mir-Regolament (KE, Euratom) Nru 1891/2006 (ĠU L 394, 30.12.2006, p.1).[5] ĠU L 357, 31.12.2002, p.72.--------------------------------------------------


title: 2009/725/KE,Euratom: Deċiżjoni tal-Kunsill tat- 30 ta’ Settembru 2009 li taħtar Membru ġdid tal-Kummissjoni tal-Komunitajiet Ewropej

text:
               1.10.2009

               MT

               Il-Ġurnal Uffiċjali tal-Unjoni Ewropea

               L 258/26

         DEĊIŻJONI TAL-KUNSILL
   tat-30 ta’ Settembru 2009
   li taħtar Membru ġdid tal-Kummissjoni tal-Komunitajiet Ewropej
   (2009/725/KE, Euratom)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari t-tieni paragrafu tal-Artikolu 215 tiegħu,
   Wara li kkunsidra t-Trattat li jistabbilixxi l-Komunità Ewropea għall-Enerġija Atomika, u b’mod partikolari t-tieni paragrafu tal-Artikolu 128 tiegħu,
   Billi, f’ittra datata l-21 ta’ Settembru 2009, is-Sur Ján FIGEĽ irriżenja mill-kariga tiegħu bħala Membru tal-Kummissjoni b’effett mill-1 ta’ Ottubru 2009. Huwa għandu jiġi sostitwit għall-bqija tal-mandat tiegħu,
   IDDEĊIEDA KIF ĠEJ:
   Artikolu 1
   Is-Sur Maroš ŠEFČOVIČ huwa b’dan maħtur membru tal-Kummissjoni għall-perijodu mill-1 ta’ Ottubru 2009 sal-31 ta’ Ottubru 2009.
   Artikolu 2
   Din id-Deċiżjoni għandha jkollha effett fl-1 ta’ Ottubru 2009.
   Artikolu 3
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, it-30 ta’ Settembru 2009.

            Għall-Kunsill

            Il-President

         C. BILDT


title: Deċiżjoni tal-Kunsill tat- 22 ta’ Frar 2010 li taħtar il-membri tal-Kumitat tal-Fond Soċjali Ewropew

text:
               3.3.2010

               MT

               Il-Ġurnal Uffiċjali tal-Unjoni Ewropea

               C 53/2

         DEĊIŻJONI TAL-KUNSILL
   tat-22 ta’ Frar 2010
   li taħtar il-membri tal-Kumitat tal-Fond Soċjali Ewropew
   2010/C 53/02
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 163 tiegħu,
   Wara li kkunsidrat ir-Regolament (KE) Nru 1083/2006 tal-11 ta' Lulju 2006 li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta’ Koeżjoni, u li jħassar ir-Regolament (KE) Nru 1260/1999 (1), u b’mod partikolari l-Artikolu 104(3) tiegħu,
   Wara li kkunsidra l-proposta mill-Kummissjoni,
   Billi:

               (1)

               Skont id-Deċiżjoni tal-Kunsill 2007/C 52/06 tas-16 ta' Frar 2007 li taħtar lill-membri tal-Kumitat tal-Fond Soċjali Ewropew (2) (minn hawn 'il quddiem “il-Kumitat”), il-mandat tal-membri u tal-membri supplenti ta’ dan il-Kumitat skada fil-31 ta' Diċembru 2009.

               (2)

               B’konformità mal-Artikolu 104(2) tar-Regolament (KE) Nru 1083/2006, l-Istati Membri, bl-eċċezzjoni tas-Slovenja, ippreżentaw in-nomini tagħhom għal kull kategorija ta’ rappreżentanti imsemmija fl-Artikolu 104(1) ta’ dan ir-Regolament u s-supplenti tagħhom.

               (3)

               Sa ma jaslu n-nomini neqsin mis-Slovenja, ir-rappreżentanti u s-supplenti li diġà ġew innominati għandhom jinħatru għal perijodu ta’ tliet snin,

         ADOTTA DIN ID-DEĊIŻJONI:
   Artikolu 1
   Il-persuni elenkati fl-Anness huma b'dan maħturin membri u membri supplenti tal-Kumitat tal-Fond Soċjali Ewropew għall-perijodu mill-1 ta' Jannar 2010 sal-31 ta' Diċembru 2012.
   Artikolu 2
   Din id-Deċiżjoni għandha tkun ippubblikata, għall-informazzjoni, f’Il-Ġurnal Uffiċjali tal-Unjoni Ewropea.

      Magħmul fi Brussell, it-22 ta’ Frar 2010.

            Għall-Kunsill

            Il-President

         E. ESPINOSA

      (1)  ĠU L 210, 31.7.2006, p. 25.

      (2)  ĠU C 52, 7.3.2007, p. 5.

      ANNESS

                  Stat Membru

                  Rappreżentant

                  Membru

                  Isem

                  Il-Belġju

                  Gvern

                  Membru

                  Is-Sur Louis VERVLOET

                  Gvern

                  Supplenti

                  Is-Sinjura Viviane DE BEULE

                  Min Iħaddem

                  Membru

                  Is-Sinjura Sonja KOHNENMERGEN

                  Min Iħaddem

                  Supplenti

                  Is-Sur Werner ABELSHAUSEN

                  Trejdjunjin

                  Membru

                  Is-Sur Hervé DECUYPER

                  Trejdjunjin

                  Supplenti

                  Is-Sinjura Vera DOS SANTOS COSTA

                  Il-Bulgarija

                  Gvern

                  Membru

                  Is-Sinjura Zornitza RUSINOVA

                  Gvern

                  Supplenti

                  Is-Sinjura Maria DIMITROVA

                  Min Iħaddem

                  Membru

                  Is-Sur Boyko NEDYALKOV

                  Min Iħaddem

                  Supplenti

                  Is-Sur Dimitar BRANKOV

                  Trejdjunjin

                  Membru

                  Is-Sur Plamen DIMITROV

                  Trejdjunjin

                  Supplenti

                  Is-Sur Dimitar MANOLOV

                  Ir-Repubblika Ċeka

                  Gvern

                  Membru

                  Is-Sinjura Iva ŠOLCOVÁ

                  Gvern

                  Supplenti

                  Is-Sinjura Táňa PERGLOVÁ

                  Min Iħaddem

                  Membru

                  Is-Sinjura Soňa VAN DEELENOVÁ

                  Min Iħaddem

                  Supplenti

                  Is-Sur Miloslav ŠOLC

                  Trejdjunjin

                  Membru

                  Is-Sur Pavel JANÍČKO

                  Trejdjunjin

                  Supplenti

                  Is-Sinjura Hana MÁLKOVÁ

                  Id-Danimarka

                  Gvern

                  Membru

                  Is-Sinjura Pernille VON LILLIENSKJOLD

                  Gvern

                  Supplenti

                  Is-Sur Steen FREDERIKSEN

                  Min Iħaddem

                  Membru

                  Is-Sur Henning GADE

                  Min Iħaddem

                  Supplenti

                  —

                  Trejdjunjin

                  Membru

                  Is-Sur Klaus FARNOV

                  Trejdjunjin

                  Supplenti

                  Is-Sur Jens KROGSTRUP

                  Il-Ġermanja

                  Gvern

                  Membru

                  Is-Sur Mr Günter WINKLER

                  Gvern

                  Supplenti

                  Is-Sinjura Inken KLASSEN

                  Min Iħaddem

                  Membru

                  Is-Sur Anton BAUCH

                  Min Iħaddem

                  Supplenti

                  Is-Sur Jürgen WUTTKE

                  Trejdjunjin

                  Membru

                  Is-Sinjura Inge KAUFMANN

                  Trejdjunjin

                  Supplenti

                  Is-Sur Hermann NEHLS

                  L-Estonja

                  Gvern

                  Membru

                  Is-Sur Margus HAIDAK

                  Gvern

                  Supplenti

                  Is-Sinjura Merlin TATRIK

                  Min Iħaddem

                  Membru

                  Is-Sinjura Kristina TÄHT

                  Min Iħaddem

                  Supplenti

                  Is-Sinjura Eve PÄÄRENDSON

                  Trejdjunjin

                  Membru

                  Is-Sinjura Kaja TOOMSALU

                  Trejdjunjin

                  Supplenti

                  Is-Sinjura Mare VIIES

                  L-Irlanda

                  Gvern

                  Membru

                  Is-Sur Vincent LANDERS

                  Gvern

                  Supplenti

                  Is-Sur Tom WHELAN

                  Min Iħaddem

                  Membru

                  Is-Sinjura Kara McGANN

                  Min Iħaddem

                  Supplenti

                  Is-Sinjura Heidi LOUGHEED

                  Trejdjunjin

                  Membru

                  Is-Sinjura Esther LYNCH

                  Trejdjunjin

                  Supplenti

                  —

                  Il-Greċja

                  Gvern

                  Membru

                  Is-Sur Christos DIKOS

                  Gvern

                  Supplenti

                  Is-Sinjura Konstantina MICHOPOYLOY

                  Min Iħaddem

                  Membru

                  Is-Sur Lambros PAPAIOANNOU

                  Min Iħaddem

                  Supplenti

                  Is-Sinjura Ekaterini DASKALAKI

                  Trejdjunjin

                  Membru

                  Is-Sur Dimitrios TSOUKALAS

                  Trejdjunjin

                  Supplenti

                  Is-Sur Vasilios PAPADOGAMVROS

                  Spanja

                  Gvern

                  Membru

                  Is-Sur Carlos TORTUERO MARTÍN

                  Gvern

                  Supplenti

                  Is-Sur David GARCIA LÓPEZ

                  Min Iħaddem

                  Membru

                  Is-Sur Juan MENÉNDEZ-VALDÉS ÁLVAREZ

                  Min Iħaddem

                  Supplenti

                  Is-Sinjura Cristina REGALADO MARTÍN

                  Trejdjunjin

                  Membru

                  Is-Sinjura Ana MICÓ MAESTRE

                  Trejdjunjin

                  Supplenti

                  Is-Sinjura Ana HERMOSO CANOURA

                  Franza

                  Gvern

                  Membru

                  Is-Sinjura Corinne VAILLANT

                  Gvern

                  Supplenti

                  Is-Sur Laurent SENN

                  Min Iħaddem

                  Membru

                  Is-Sur Christophe CORIOU

                  Min Iħaddem

                  Supplenti

                  Is-Sinjura Natacha MARQUET

                  Trejdjunjin

                  Membru

                  Is-Sur Cécile COTTEREAU

                  Trejdjunjin

                  Supplenti

                  Is-Sur Alain ALPHON-LAYRE

                  L-Italja

                  Gvern

                  Membru

                  Is-Sinjura Matilde MANCINI

                  Gvern

                  Supplenti

                  Is-Sinjura Alessandra TOMAI

                  Min Iħaddem

                  Membru

                  Is-Sur Claudio GENTILI

                  Min Iħaddem

                  Supplenti

                  Is-Sinjura Silvia CIUFFINI

                  Trejdjunjin

                  Membru

                  Is-Sur Luigi VELTRO

                  Trejdjunjin

                  Supplenti

                  Is-Sinjura Giulia TAVERNESE

                  Ċipru

                  Gvern

                  Membru

                  Is-Sur Alexandros ALEXANDROU

                  Gvern

                  Supplenti

                  Is-Sinjura Antzela DROUSSIOTOU

                  Min Iħaddem

                  Membru

                  Is-Sur Emilios MICHAEL

                  Min Iħaddem

                  Supplenti

                  Is-Sinjura Maria STYLIANOU

                  Trejdjunjin

                  Membru

                  Is-Sur Nicos GREGORIOU

                  Trejdjunjin

                  Supplenti

                  Is-Sur Andreas MATSAS

                  Il-Latvja

                  Gvern

                  Membru

                  Is-Sinjura Kristīne DORTĀNE

                  Gvern

                  Supplenti

                  Is-Sinjura Elīna DRĀZNIECE

                  Min Iħaddem

                  Membru

                  Is-Sinjura Inese STEPIŅA

                  Min Iħaddem

                  Supplenti

                  Is-Sinjura Ilona KIUKUCĀNE

                  Trejdjunjin

                  Membru

                  Is-Sinjura Linda ROMELE

                  Trejdjunjin

                  Supplenti

                  Is-Sinjura Liene LIEKNA

                  Il-Litwanja

                  Gvern

                  Membru

                  Is-Sinjur Ramūnas DILBA

                  Gvern

                  Supplenti

                  Is-Sinjura Nijolė MACKEVIČIENĖ

                  Min Iħaddem

                  Membru

                  Is-Sur Vaidotas LEVICKIS

                  Min Iħaddem

                  Supplenti

                  Is-Sur Mykolas ALELIŪNAS

                  Trejdjunjin

                  Membru

                  Is-Sinjura Irena PETRAITIENĖ

                  Trejdjunjin

                  Supplenti

                  Is-Sinjura Janina ŠVEDIENĖ

                  Il-Lussemburgu

                  Gvern

                  Membru

                  Is-Sinjura Patrice FURLANI

                  Gvern

                  Supplenti

                  Is-Sur Daniel CODELLO

                  Min Iħaddem

                  Membru

                  Is-Sur Romain LANNERS

                  Min Iħaddem

                  Supplenti

                  Is-Sur François ENGELS

                  Trejdjunjin

                  Membru

                  Is-Sinjura Carole BIVER

                  Trejdjunjin

                  Supplenti

                  Is-Sur Nico CLEMENT

                  L-Ungerija

                  Gvern

                  Membru

                  Is-Sinjura Renáta TÓTH

                  Gvern

                  Supplenti

                  Is-Sinjura Katalin SZATMÁRI

                  Min Iħaddem

                  Membru

                  Is-Sinjura Terézia BOROSNÉ BARTHA

                  Min Iħaddem

                  Supplenti

                  Is-Sur László KRISÁN

                  Trejdjunjin

                  Membru

                  Is-Sinjura Erzsébet HANTI

                  Trejdjunjin

                  Supplenti

                  Is-Sur László KOZÁK

                  Malta

                  Gvern

                  Membru

                  Is-Sinjura Jeanette BUSUTTIL

                  Gvern

                  Supplenti

                  Is-Sinjura Loredana D'ARRIGO

                  Min Iħaddem

                  Membru

                  Is-Sur Paul ABELA

                  Min Iħaddem

                  Supplenti

                  Is-Sur Pierre FAVA

                  Trejdjunjin

                  Membru

                  Is-Sur Robert BORG

                  Trejdjunjin

                  Supplenti

                  Is-Sur William PORTELLI

                  Il-Pajjiżi l-Baxxi

                  Gvern

                  Membru

                  Is-Sinjura Alieke KOOPMAN

                  Gvern

                  Supplenti

                  Is-Sinjura Paula LOEKEMEIJER

                  Min Iħaddem

                  Membru

                  Is-Sur André VAN DER LEEST

                  Min Iħaddem

                  Supplenti

                  Is-Sur C. SCHOENMAKERS

                  Trejdjunjin

                  Membru

                  Is-Sinjura I.D.C.M. COENEN

                  Trejdjunjin

                  Supplenti

                  Is-Sur W.J.F. MUIS

                  L-Awstrija

                  Gvern

                  Membru

                  Is-Sinjura Petra DRAXL

                  Gvern

                  Supplenti

                  Is-Sinjura Ulrike REBHANDL

                  Min Iħaddem

                  Membru

                  Is-Sinjura Anna Katharina HUBER

                  Min Iħaddem

                  Supplenti

                  Is-Sur Wolfgang TRITREMMEL

                  Trejdjunjin

                  Membru

                  Is-Sur Franz FRIEHS

                  Trejdjunjin

                  Supplenti

                  Is-Sinjura Silvia HOFBAUER

                  Il-Polonja

                  Gvern

                  Membru

                  Is-Sur Paweł CHORĄŻY

                  Gvern

                  Supplenti

                  Is-Sinjura Dorota BORTNOWSKA

                  Min Iħaddem

                  Membru

                  Is-Sur Norbert PRUSZANOWSKI

                  Min Iħaddem

                  Supplenti

                  Is-Sur Marek RADECKI

                  Trejdjunjin

                  Membru

                  Is-Sinjura Agata BARANOWSKA-GRYCUK

                  Trejdjunjin

                  Supplenti

                  Is-Sinjura Grazyna ROZANEK

                  Il-Portugall

                  Gvern

                  Membru

                  Is-Sinjura Rosa Maria SIMÕES DA SILVA

                  Gvern

                  Supplenti

                  Is-Sinjura Maria DO CARMO ABREU

                  Min Iħaddem

                  Membru

                  Is-Sinjura Clara GUERREIRO

                  Min Iħaddem

                  Supplenti

                  Is-Sinjura Adília LISBOA

                  Trejdjunjin

                  Membru

                  Is-Sur António Luís FERREIRA CORREIA

                  Trejdjunjin

                  Supplenti

                  Is-Sur Tiago M.P. SIMÕES DA CUNHA

                  Ir-Rumanija

                  Gvern

                  Membru

                  Is-Sinjura Cristina IOVA

                  Gvern

                  Supplenti

                  Is-Sinjura Daniela NEDELCU

                  Min Iħaddem

                  Membru

                  Is-Sinjura Mariana KNIESNER

                  Min Iħaddem

                  Supplenti

                  Is-Sinjura Carmen IONESCU

                  Trejdjunjin

                  Membru

                  Is-Sur Ovidiu NICOLESCU

                  Trejdjunjin

                  Supplenti

                  Is-Sur Dragoș MIHALACHE

                  Is-Slovenja

                  Gvern

                  Membru

                  Is-Sinjura Blanka MARKOJA

                  Gvern

                  Supplenti

                  —

                  Min Iħaddem

                  Membru

                  —

                  Min Iħaddem

                  Supplenti

                  —

                  Trejdjunjin

                  Membru

                  —

                  Trejdjunjin

                  Supplenti

                  —

                  Is-Slovakkja

                  Gvern

                  Membru

                  Is-Sur Juraj ŤAPÁK

                  Gvern

                  Supplenti

                  Is-Sinjura Miriam KOVÁČIKOVÁ

                  Min Iħaddem

                  Membru

                  Is-Sur Daniel HRDINA

                  Min Iħaddem

                  Supplenti

                  Is-Sur Martin HOŠTÁK

                  Trejdjunjin

                  Membru

                  Is-Sinjura Naile PROKEŠOVÁ

                  Trejdjunjin

                  Supplenti

                  Is-Sur Milan BUŠO

                  Il-Finlandja

                  Gvern

                  Membru

                  Is-Sinjura Eeva-Liisa KOIVUNEVA

                  Gvern

                  Supplenti

                  Is-Sinjura Sirpa LILJESTRÖM

                  Min Iħaddem

                  Membru

                  Is-Sinjura Riitta WÄRN

                  Min Iħaddem

                  Supplenti

                  Is-Sur Mikko RÄSÄNEN

                  Trejdjunjin

                  Membru

                  Is-Sinjura Auli KORHONEN

                  Trejdjunjin

                  Supplenti

                  Is-Sur Lauri KORKEAOJA

                  L-Isvezja

                  Gvern

                  Membru

                  Is-Sinjura Ann-Christine GULLESJÖ

                  Gvern

                  Supplenti

                  Is-Sur Håkan FORSBERG

                  Min Iħaddem

                  Membru

                  Is-Sur Gunnar ANDERZON

                  Min Iħaddem

                  Supplenti

                  Is-Sur Farbod REZANIA

                  Trejdjunjin

                  Membru

                  Is-Sinjura Filis SIGALA

                  Trejdjunjin

                  Supplenti

                  Is-Sinjura Charlotta KRAFFT

                  Ir-Renju Unit

                  Gvern

                  Membru

                  Is-Sinjura Wendy VIOLENTANO

                  Gvern

                  Supplenti

                  Is-Sur Ken LAMBERT

                  Min Iħaddem

                  Membru

                  Is-Sur Martin MORTON

                  Min Iħaddem

                  Supplenti

                  Is-Sur Guy BAILEY

                  Trejdjunjin

                  Membru

                  Is-Sur Alan MANNING

                  Trejdjunjin

                  Supplenti

                  Is-Sur Joe FEARNEHOUGH